Ministru kabineta rīkojuma projekta

**Grozījums Ministru kabineta 2012.gada 24.augusta rīkojumā Nr.411 „Par finansējuma piešķiršanu Finanšu ministrijai Valsts ieņēmumu dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 24.augusta rīkojuma Nr.411 „Par finansējuma piešķiršanu Finanšu ministrijai Valsts ieņēmumu dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” (turpmāk – MK rīkojums Nr.411) 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK rīkojuma Nr.411 3.punktā Finanšu ministrijai (turpmāk – FM) (valsts akciju sabiedrībai „Valsts nekustamie īpašumi” (turpmāk – VNĪ)) dots uzdevums līdz 2015.gada 1.aprīlim precizēt nomas maksas apmēru atbilstoši faktiskajām būvniecības un piesaistītā kapitāla izmaksām, un uzturēšanas izdevumu apmēru atbilstoši faktiskajām nekustamā īpašuma apsaimniekošanas un uzturēšanas izmaksām un normatīvajos aktos noteiktā kārtībā iesniegt Ministru kabinetā rīkojuma projektu par MK rīkojuma Nr.411 1.punktā minēto valsts budžeta ilgtermiņa saistību un pamatbudžeta bāzes izdevumu precizēšanu.Būvobjekts „Latvijas Republikas Valsts ieņēmumu dienesta administratīvo ēku komplekss Rīgā, Talejas ielā 1 (2.kārta)” tika nodots ekspluatācijā 2014.gada 17.aprīlī.2014.gada 30.aprīlī starp sabiedrību ar ierobežotu atbildību „Biroju centrs EZERPARKS” un VNĪ noslēgts nekustamā īpašuma Rīgā, Talejas ielā 1, nomas līgums Nr.03-04/14. Vienlaikus 2014.gada 30.aprīlī starp VNĪ un VID noslēgts Telpu Talejas ielā 1, Rīgā, apakšnomas līgums Nr.7-2-14-1/818 (turpmāk – Apakšnomas līgums). Saskaņā ar Apakšnomas līguma nosacījumiem VID pieņem lietošanā par maksu telpas, kas atrodas Talejas ielā 1, Rīgā, no 2014.gada 30.aprīļa līdz 2014.gada 29.decembrim un no 2016.gada 1.janvāra ar platību 39 589,44 m2, bet vienotā valsts klientu apkalpošanas centra (turpmāk – VVKAC) pilotprojekta īstenošanas laikā (no 2014.gada 30.decembra līdz 2015.gada 31.decembrim) 39 509,88 m2, un VID vajadzībām atvēlētās autostāvvietas. Apakšnomas līguma termiņš – 30 gadi. Saskaņā ar Apakšnomas līguma nosacījumiem papildus nomas maksai maksājami apsaimniekošanas un uzturēšanas izdevumi, izdevumi par faktiski saņemtajiem komunālajiem pakalpojumiem, t.i., izdevumi par elektrību, siltumu, ūdeni, kanalizāciju un atkritumu apsaimniekošanu, izdevumi par apdrošināšanu un uzkrājumi kārtējiem remontiem, sākot ar nomas trešo gadu (no 2016.gada 30.aprīļa).Saskaņā ar Apakšnomas līguma nosacījumiem: – ja līdz 2016.gada 1.janvārim aprēķinātā nomas maksa, apsaimniekošanas un uzturēšanas maksa un/vai citi ar iznomātā īpašuma uzturēšanu saistīti maksājumi pārsniedz šim mērķim piešķirtā finansējuma apjomu, iznomātājs (VNĪ) un apakšnomnieks (VID) apņemas nekavējoties veikt nepieciešamās darbības papildu finansējuma pieprasīšanai no valsts budžeta; – sākot no 2016.gada telpu Talejas ielā 1, Rīgā, iznomātājam (VNĪ) ir tiesības ik gadu paaugstināt, savukārt apakšnomniekam (VID) samazināt noteiktās nomas maksas apmēru atbilstoši EUROSTAT sniegtajam Latvijas patēriņa cenu indeksam par iepriekšējo kalendāro gadu. Izmaiņas tiek piemērotas, ja Puse par to rakstiski paziņojusi otrai Pusei nomas maksas paaugstināšanas gadījumā līdz kārtējā gada 1.aprīlim, bet samazināšanas gadījumā līdz 1.martam. Nomas maksas izmaiņas tiek apstiprinātas ar Pušu rakstisku vienošanos pie Apakšnomas līgums. Apakšnomnieks (VID) apņemas nekavējoties veikt nepieciešamās darbības papildu finansējuma pieprasīšanai no valsts budžeta, ja nomas maksa pārsniedz VID šim mērķim piešķirtā finansējuma apjomu. Tā kā VID apakšnomā tika nodota mazāka platība nekā sākotnēji plānots, faktiski nepieciešamais finansējuma apmērs nomas maksas izdevumu segšanai atbilstoši apakšnomas platībai ir 7 645 355 *euro* (aprēķins: nomas maksa 13,30 *euro*/m2 mēnesī x 39 589,44 m2 (platība saskaņā ar Apakšnomas līgumu) x 12 mēneši x 21% (pievienotās vērtības nodokļa likme (turpmāk – PVN)). VID ir sniedzis informāciju, ka, ņemot vērā VID faktisko telpu Talejas ielā 1, Rīgā, komunālo pakalpojumu izdevumu apjomu, kā arī iespējamos ārējos faktorus (ziemas vidējā gaisa temperatūra; laika posmā no 2015.gada 1.janvāra līdz 2015.gada 30.septembrim faktiskie izdevumi ir 953 775 *euro),* VID plānotie izdevumi komunālo pakalpojumu izdevumu segšanai 2016.gadam un turpmākajiem gadiem ir 1 368 579 *euro*. Līdz ar to budžetā paredzētā finansējuma nomas maksas segšanai ekonomija 103 538 *euro* ir novirzāma telpu Talejas ielā 1, Rīgā, uzturēšanas izdevumu segšanai (izdevumiem par komunālajiem pakalpojumiem). Ņemot vērā to, ka VID apakšnomā tika nodota mazāka platība nekā sākotnēji tika plānots, ir samazināms plānotais finansējuma apmērs uzkrājumiem kārtējiem remontiem par 4 631 *euro* un turpmāk novirzāms telpu Talejas ielā 1, Rīgā, uzturēšanas izdevumu segšanai (izdevumiem par komunālajiem pakalpojumiem). Saskaņā ar Apakšnomas līguma nosacījumiem telpu Talejas ielā 1, Rīgā, apsaimniekošanas maksa nedrīkst pārsniegt 2,19 *euro*/m2 (bez PVN) mēnesī. Ņemot vērā, ka VID iznomāta mazāka platība kā sākotnēji tika plānots, nepieciešamais finansējums telpu Talejas ielā 1, Rīgā, apsaimniekošanas izdevumu segšanai 2016.gadā un turpmāk ir nepieciešams 1 258 897 *euro* gadā (aprēķins: apsaimniekošanas maksa 2,19 *euro*/m2 mēnesī x 39 589,44 m2 (platība saskaņā ar Apakšnomas līgumu) x 12 mēneši x 21% (PVN)) un nekustamā īpašuma apdrošināšanas izdevumu segšanai 19 184 *euro* (kopā 1 278 081 *euro)*.Ņemot vērā, ka VID telpu Talejas ielā 1, Rīgā, apsaimniekošanas izdevumu segšanai (tai skaitā apdrošināšanas izdevumu segšanai) 2016.gadā un turpmākajos gados ir nepieciešams mazāks finansējuma apmērs, kā sākotnēji tika plānots, atlikusī finansējuma daļa 15 971 *euro* novirzāma telpu Talejas ielā 1, Rīgā, uzturēšanas izdevumu segšanai (izdevumiem par komunālajiem pakalpojumiem).Saskaņā ar noslēgto līgumu par apsardzes pakalpojumiem veidojas apsardzes infrastruktūras (apsardzes signalizācijas, novērošanas iekārtu u.c. infrastruktūras) uzturēšanas izdevumu segšanai piešķirtā finansējuma atlikums 38 318 *euro,* kurš novirzāms telpu Talejas ielā 1, Rīgā, uzturēšanas izdevumu segšanai (izdevumiem par komunālajiem pakalpojumiem).Ņemot vērā minēto, Ministru kabineta 2015.gada 27.augusta sēdes protokollēmuma „Par informatīvo ziņojumu „Par priekšlikumiem valsts budžeta ieņēmumiem un izdevumiem 2016.gadam un ietvaram 2016.-2018.gadam”” (prot. Nr.42 3.§):- 17.punktā atbalstīts  FM priekšlikums   budžeta programmas  33.00.00 „Valsts ieņēmumu un muitas politikas nodrošināšana”  izdevumu ietvaros precizēt un samazināt ilgtermiņa saistību apmēru  telpu nomas maksas izdevumu segšanai valsts akciju sabiedrībai „Valsts nekustāmie īpašumi”  2016.gadā un turpmākajos divos gados  103 538 *euro* apmērā atbilstoši  apakšnomā nodotai platībai VID administratīvās ēkas Talejas ielā 1, Rīgā, un par attiecīgo finansējuma apmēru palielināt izdevumus telpu uzturēšanas izdevumu segšanai;- 18.punktā noteikts, ka FM budžeta programmā 33.00.00 „Valsts ieņēmumu un muitas politikas nodrošināšana” ilgtermiņa saistību apmērs VID administratīvās ēkas Talejas ielā 1, Rīgā, telpu nomas maksas izdevumu segšanai valsts akciju sabiedrībai „Valsts nekustamie īpašumi” 2016.gadā un turpmākajos 27 gados ik gadu ir 7 645 355 *euro*  apmērā, bet 2044.gadā 2 548 452 *euro* apmērā.Ar Ministru kabineta 2015.gada 3.novembra sēdes protokollēmumu „Informatīvais ziņojums „Par valsts budžeta līdzekļu pārdali Valsts vienotā klientu apkalpošanas centra Valsts ieņēmumu dienesta telpās Talejas ielā 1, Rīgā, darbības nodrošināšanai”” (prot. Nr.57 63.§):* atbalstīta VVKAC VID telpās Talejas ielā 1, Rīgā, darbība 2016.gadā un turpmāk;
* FM un LM tika dots uzdevums iesniegt priekšlikumus likumprojekta „Par valsts budžetu 2016.gadam” un likumprojekta „Par vidēja termiņa budžeta ietvaru 2016., 2017. un 2018.gadam” izskatīšanai Saeimā otrajā lasījumā līdzekļu pārdalei 2016.gadā un turpmākajiem gadiem, bet ne ilgāk kā VID noslēgtā apakšnomas līguma darbības termiņā, no FM (VID) pamatbudžeta programmas 33.00.00 „Valsts ieņēmumu un muitas politikas nodrošināšana” 41 625 *euro* apmērā, tajā skaitā ilgtermiņa saistībām pasākumam „VID ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” 29 453 *euro* apmērā, uz LM pamatbudžetu administratīvās ēkas Talejas ielā 1, Rīgā, telpu nomas maksas izdevumu segšanai VNĪ un telpu uzturēšanas izdevumu segšanai saistībā ar VVKAC darbības turpināšanu, tajā skaitā:

     1. pamatbudžeta apakšprogrammai 07.01.00 "Nodarbinātības valsts aģentūras darbības nodrošināšana" 9 620 *euro* apmērā; 2. pamatbudžeta apakšprogrammai 21.01.00 "Darba tiesisko attiecību un darba apstākļu kontrole un uzraudzība" 6 193 *euro* apmērā;      3. pamatbudžeta apakšprogrammai 97.02.00 "Nozares centralizēto funkciju izpilde" 25 812 *euro* apmērā pārskaitīšanai uz speciālā budžeta apakšprogrammu 04.05.00 „Valsts sociālās apdrošināšanas aģentūras speciālais budžets”.Ņemot vērā, ka 2015.gada 30.novembrī Saeimā otrajā lasījumā atbalstīts likumprojekts „Par valsts budžetu 2016.gadam” un likumprojekts „Par vidēja termiņa budžeta ietvaru 2016., 2017.un 2018.gadam”, kuros atbilstoši Ministru kabineta 2015.gada 27.augusta sēdē (prot. Nr.42 3.§) un Ministru kabineta 2015.gada 3.novembra sēdē (prot. Nr.57 63.§) nolemtajam ir precizēts ilgtermiņa saistību apmērs administratīvās ēkas Talejas ielā 1, Rīgā, telpu nomas maksas izdevumu un telpu uzturēšanas izdevumu segšanai, MK rīkojuma Nr.411 3.punktā FM (VNĪ) dotais uzdevums ir atzīstams par aktualitāti zaudējušu. Līdz ar to sagatavotais Ministru kabineta rīkojuma projekts paredz izdarīt grozījumu MK rīkojumā Nr.411, svītrojot 3.punktu. |
| 3. | Projekta izstrādē iesaistītās institūcijas | FM (VNĪ). |
| 4. | Cita informācija | Nav. |
|  |  |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM (VNĪ). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, III, IV un V sadaļa – projekts šīs jomas neskar.

Finanšu ministrs J.Reirs

11.12.2015. 10:40

1493

L.Kokorēviča

67024955, Lita.Kokorevica@vni.lv